Diari Oficial de la Generalitat Valenciana


Sumari del DOGV 3762, del 01-06-2000 (2000/4414)

RESOLUCIÓ de 29 de maig de 2000, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes per a la formació contínua en el camp de les llengües estrangeres, corresponents a l'Acció B del Programa Lingua (Capítol 3 del Programa Sòcrates).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/4414


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 29 de maig de 2000, de la Direcció General d'Ordenació i Innovació Educativa i Política Lingüística, per la qual es resol la convocatòria d'ajudes per a la formació contínua en el camp de les llengües estrangeres, corresponents a l'Acció B del Programa Lingua (Capítol 3 del Programa Sòcrates). [2000/M4414]
  
Per l'Ordre de la Conselleria de Cultura, Educació i Ciència, de 3 febrer de 2000 (DOGV 15.02.2000), es convocaren les ajudes de les accions descentralitzades del Programa Sòcrates de la Unió Europea: Lingua, Acció B. Formació contínua en el camp de l'ensenyament de les llengües estrangeres; Comenius, Acció 3.2. Beques individuals de participació en activitats i cursos de formació contínua europea; i Arió. Visites d'estudi per a responsables en matèria educativa.
  
Vista la proposta de la Comissió de Selecció corresponent a l'Acció B del Programa Lingua, ateses les reclamacions, en el seu cas, i conforme disposa la base sèptima de l'annex I de la mencionada ordre, resolc:
  
Primer
  
Concedir ajudes als professors i les professores, formadors i formadores de llengües estrangeres que figuren en l'annex I, per la quantitat en euros indicada en cada cas, a càrrec dels fons del Programa Lingua.
  
Segon
  
Excloure les sol·licituds i denegar les ajudes als professors i professores, formadors i formadores que figuren en l'annex II i indicar els motius, corresponents als apartats que se citen de l'Ordre de convocatòria de 3 de febrer de 2000.
  
Tercer
  
Nomenar candidats suplents els professors i professores que es relacionen en l'annex III.
  
Quart
  
Les persones beneficiàries de les ajudes queden obligades a comunicar a la Conselleria de Cultura i Educació, dins dels 20 dies hàbils següents a la publicació de la present resolució en el Diari Oficial de la Generalitat Valenciana, la seua acceptació o renúncia, segons el model que figura com a annex IV, on es faran constar les dades requerides, així com qualsevol altre canvi, en el seu cas, en les dades dels participants o de l'activitat sol·licitada.
  
Quint
  
Conforme disposa la base novena de l'annex I de l'Ordre de convocatòria de 3 de febrer de 2000, les persones beneficiàries, dins dels 20 dies hàbils següents a la finalització de les activitats, hauran de remetre a la Direcció General d'Ordenació i Innovació Educativa i Política Lingüística:
  
- Una memòria pedagògica, conforme als models que figuren com a annexes V i VI.
  
- Còpia de la memòria econòmica.
  
- Fotocòpia compulsada del certificat d'assistència al curs en què s'especifiquen les dates de realització i el nombre d'hores lectives.
  
Sext
  
De conformitat amb el que extablixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
El recurs de reposició s'haurà d'interposar davant el conseller de Cultura i Educació en el termini d'un mes a comptar des de l'endemà de la seua publicació.
  
El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.